სუგიორენი (ხოფის რაიონი)

სუგიორენი () — ყოფილი სოფელი ხოფის რაიონში, ქალაქ ხოფის ნაწილი, ართვინის პროვინცია, თურქეთი.Köy , Turkey Civil Administration Departments Inventory. Retrieved 30 January 2023. სოფლის მოსახლეობა 2021 წლის მონაცემებით 1076 ადამიანი იყო. მდებარეობდა შავი ზღვის ნაპირზე.

სოფლის ძველი ისტორიული, ქართული სახელწოდებაა ქისე.Taner Artvinli, Artvin Yer Adları Sözlüğü, İstanbul, 2013, s. 161, ISBN 978-605-5708-85-6.Nikolay Marr, Lazistan'a Yolculuk (Çeviri: Yulva Muhurcişi), İstanbul, 2016, s. 78, ISBN 9786055753634.

ისტორია
სოფელ სუგიორენის ძველი სახელწოდებაა „კისი“ ან „კისე“.Taner Artvinli, Artvin Yer Adları Sözlüğü, İstanbul, 2013, s. 161, ISBN 978-605-5708-85-6.Nikolay Marr, Lazistan'a Yolculuk (Çeviri: Yulva Muhurcişi), İstanbul, 2016, s. 78, ISBN 9786055753634. 1876 წლის ტრაპიზონის პროვინციის წელიწდეულში იგი მოხსენიებულია როგორც „კისე“ (كیسە).Trabzon Vilayeti Salnamesi − 1869-1904, (Hazırlayan) Kudret Emiroğlu, Ankara, 1993-2009, 22 cilt; 8. cilt, s. 364, ISBN 9789157871117. 1935 წლის საყოველთაო აღწერაშიც სოფლის სახელი კისედ არის ჩაწერილი.

ტერიტორია, სადაც კისე მდებარეობს, ანტიკურ ხანაში კოლხეთის სამეფოს ნაწილი იყო. ოსმალებმა ეს რეგიონი 1461 წელს დაიპყრეს, მას შემდეგ რაც ტრაპიზონის იმპერია გაანადგურეს. ხოფა მდებარეობდა რეგიონში, რომელსაც ოსმალთა პერიოდში ლაზისტანი ეწოდებოდა. ოსმალური ადმინისტრაციის მიერ 1583 წელს ჩატარებული აღწერის მიხედვით, დასახლებები ბუჩე, პერონიტი და პანჩოლი უბნის სტატუსით სოფელ კისეს ექვემდებარებოდნენ. მე-17 საუკუნის ბოლოს კისეს სოფელი პანჩოლისთან ერთად უკვე ერთ უბნად იყო აღრიცხული. ამ ორი დასახლების მოსახლეობა 1583 წელს 333 ოჯახისგან შედგებოდა.[8]

კისე, 1876 წლის ტრაპიზონის პროვინციის წელიწდეულის მიხედვით, იყო სოფელი ტრაპიზონის პროვინციის ლაზისტანის სანჯაყის ხოფის რაიონში. მისი მოსახლეობა შედგებოდა 127 ოჯახში მცხოვრები 280 ადამიანისგან. ამ დროს ოსმალური ადმინისტრაცია მხოლოდ მამაკაცების რაოდენობას აღრიცხავდა. ამიტომ, სოფლის საერთო მოსახლეობის დასადგენად, საჭიროა მამაკაცების რიცხვს დაემატოს იმდენივე ქალი. შედეგად ირკვევა, რომ კისეში დაახლოებით 560 ადამიანი ცხოვრობდა. თითო ოჯახზე დაახლოებით 4,4 ადამიანი მოდიოდა, რაც მიუთითებს, რომ ოჯახები არ იყვნენ მრავალრიცხოვანნი. სოფელში, რომელიც სოფლის მეურნეობით ირჩენდა თავს, აღრიცხული იყო 40 თხა/ცხვარი, 300 ძროხა და 3 ხარი.Trabzon Vilayeti Salnamesi − 1869-1904, (Hazırlayan) Kudret Emiroğlu, Ankara, 1993-2009, 22 cilt; 8. cilt, s. 365, ISBN 9789157871117.

1935 წელს კისე ექვემდებარებოდა ჩორუჰის პროვინციის (რომელმაც ართვინის პროვინცია ჩაანაცვლა) ხოფის რაიონის ცენტრალურ თემს. სოფლის მოსახლეობა შედგებოდა 1,204 ადამიანისგან. კისეს სახელი 1959 წელს შეიცვალა „სუგიორენად“ იმ მიზეზით, რომ ის უცხოური წარმოშობის იყო. ამის მიუხედავად, კისეს სახელი სოფლის ახალ სახელთან ერთად კიდევ გარკვეული დროის განმავლობაში გამოიყენებოდა ოფიციალურ დოკუმენტაციაში „სუგორენი (კისე)“ ფორმით.

სოფელი სუგორენი 2018 წელს, როგორც უბანი, ხოფის ქალაქს შეუერთდა. უბანში მდებარეობს ისტორიული კისეს ხიდი.

სქოლიო

კატეგორია:ლაზური დასახლებები თურქეთში